Държавен вестник, бр. 55, 2020 г., стр. 59

БРОЙ  55	
Д Ъ Р Ж А В Е Н  В Е С Т Н И К 	
СТР.  59  
1. за срок от един месец увеличава с 0,04 
BGN/MWh размера на такса сетълмент, опре­
делена в Тарифата за таксите на БНЕБ – ЕАД, 
при трето поредно неизпълнение от търговски 
участник на задълженията за поддържане на 
размера на налично обезпечение, по-голямо 
от общото задължение към БНЕБ – ЕАД, за 
период от един месец, като за определяне на 
броя на неизпълненията се вземат предвид 
тези и за двата пазарни сегмента „В рамките 
на деня“ и „Ден напред“;
2. изисква извънредно обезпечение в размер 
на стойността, с която общото задължение 
към оператора е надвишило наличното обез­
печение, за срок от един месец;
3. може да не допусне търговски участник 
до участие в следващата борсова сесия и/или 
да ограничи достъпа до пазарни сегменти 
„В рамките на деня“ и „Ден напред“, и/или 
да анулира офертата на търговски участник, 
ако същата е високорискова.
Чл. 277. (1) При всяко последващо не­
изпълнение след тези по чл. 275 и/или 276 
БНЕБ – ЕАД, увеличава размера на такса 
сетълмент с нови 0,04 BGN/MWh за срок от 
един месец.
(2) Увеличението както на размера, така 
и на срока по ал. 1, се прилага при всяко 
следващо неизпълнение.
Чл. 278. Увеличаването на таксите по 
чл. 275, 276 и 277 се извършва в двуседмичен 
срок от установяване на неизпълнението, но не 
по-късно от два месеца от извършването му.
Раздел VII
Неизпълнение на задължението за разплащане 
на пазарни сегменти „В рамките на деня“ и 
„Ден напред“ съгласно глава седма
Чл. 279. (1) БНЕБ – ЕАД, за срок от един 
месец увеличава с 0,04 BGN/MWh размера 
на определената в Тарифата за таксите на 
БНЕБ – ЕАД, такса „оборот“ за съответния 
пазарен сегмент при трето поредно неиз­
пълнение от страна на търговски участник 
на задълженията за разплащане на пазарни 
сегменти „В рамките на деня“ и „Ден напред“ 
в рамките на период от един месец, като за 
определяне на броя на неизпълненията се 
вземат предвид тези и за двата пазарни сег­
мента „В рамките на деня“ и „Ден напред“. 
(2) При всяко следващо неизпълнение, след 
като търговският участник е бил санкциони­
ран по реда на ал. 1, БНЕБ – ЕАД, увеличава 
размера на таксата по ал. 1 с още 0,04 BGN/
MWh за срок от един месец.
(3) Увеличението както на размера, така 
и на срока по ал. 2, се прилага при всяко 
следващо неизпълнение.
(4) Увеличаването на таксите по ал. 1, 2 
и 3 се извършва в двуседмичен срок от уста­
новяване на неизпълнението, но не по-късно 
от два месеца от извършването му.
Г л а в а  д е в е т а
ПРАВИЛА ЗА ПОВЕДЕНИЕ
Раздел I
Общи положения
Чл. 280. (1) Операторът осъществява наблю­
дение на борсовия пазар с цел гарантиране, че 
търговията и всички други дейности протичат 
в съответствие с тези правила и приложимото 
законодателство.
(2) БНЕБ – ЕАД, сезира КЕВР по офици­
ален път при съмнение за незаконосъобразно 
поведение на търговски участник.
Чл. 281. БНЕБ – ЕАД, може да отправи 
искане за предоставяне на информация от 
търговски участник и/или координатори на 
балансиращи групи, и/или ЕСО ЕАД, във 
връзка с осъществяване на наблюдение и 
контрол на борсовия пазар.
Чл. 282. Всички представители на тър­
говските участници се задължават да се 
придържат към поведение, отговарящо на 
високи етични стандарти, в съответствие 
с приложимите регулаторни и правни за­
дължения и добрата бизнес практика с цел 
поддържане на висок стандарт на работа по 
време на оперирането на борсовия пазар на 
електрическа енергия.
Чл. 283. Всеки търговски участник се за­
дължава, че всички подадени от него оферти 
отразяват реален интерес за покупка и/или 
продажба на електрическа енергия и че всич­
ки сделки, по които търговският участник е 
страна, са реални.
Чл. 284. Търговските участници са длъжни 
да не влияят на цената или ценовата структура 
на борсовия пазар на електрическа енергия 
или по някакъв начин да нарушават достъпа 
или да възпрепятстват участието на други 
търговски участници.
Раздел II
Забрана за манипулиране на пазара
Чл. 285. На търговските участници се за­
бранява извършването или опитът за извърш­
ване на манипулиране на борсовия пазар на 
електрическа енергия.
Чл. 286. Тази забрана включва без огра­
ничение:
1. всяко манипулативно поведение във 
връзка с подаване на неверни или подвеж­
дащи сигнали;
2. всякакви предварителни договаряния 
за сключване на споразумения или сътруд­
ничество между търговските участници или 
между търговските участници и трети лица;
3. всяко поведение за позициониране на 
цените.
Чл. 287. На търговските участници се за­
бранява всякакво манипулативно поведение 
във връзка с подаване на неверни или под­
веждащи сигнали, като: